আর্সেন জাখারিয়ান
আর্সেন নরায়রোভিচ জাখারিয়ান (রুশ: Арсен Норайрович Захарян, ইংরেজি: Arsen Zakharyan; জন্ম: ২৬ মে ২০০৩; আর্সেন জাখারিয়ান নামে সুপরিচিত) হলেন একজন রুশ পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং রাশিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন। ২০১৮ সালে, জাখারিয়ান রাশিয়া অনূর্ধ্ব-১৫ দলের হয়ে রাশিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত রাশিয়ার বয়সভিত্তিক দলের হয়ে খেলার পর, তিনি ২০২১ সালে রাশিয়ার হয়ে আন্তর্জাতিক পর্যায়ে অভিষেক করেছেন; রাশিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।